**ELŐTERJESZTÉS**

**Tiszavasvári Város Önkormányzata Képviselő-testületének**

**2025. július 31-én tartandó rendes ZÁRT ülésére**

Az előterjesztés tárgya: **Az Egyenlő Bánásmódért Felelős Főigazgatóság eljárásában nyilatkozat megtételéről**

Mellékletek: EBF-AJBH-279-5/2025. ügyszámú megkeresés

Az előterjesztés előadója: Balázsi Csilla polgármester

Az előterjesztés témafelelőse: Petruskáné dr. Legeza Tímea aljegyző

Az előterjesztés ügyiratszáma: TPH/9825/2025.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.30. |
| Szociális és Humán Bizottság | SZMSZ 5. melléklet 1.10 |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés: -

Tiszavasvári, 2025. július 25.

Petruskáné dr. Legeza Tímea

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

Témafelelős: Petruskáné dr. Legeza Tímea

## ELŐTERJESZTÉS

### a Képviselő-testülethez

**Az Egyenlő Bánásmódért Felelős Főigazgatóság eljárásában**

**nyilatkozat megtételéről**

Tisztelt Képviselő-testület!

Az Egyenlő Bánásmódért Felelős Főigazgatóság EBF-AJBH-279-5/2025. ügyszámú, 2025. július 7. napján érkezett értesítésében arról tájékoztatott, hogy a **Másság Alapítvány kérelmére** *az egyenlő bánásmódról és az esélyegyenlőség előmozdításáról szóló 2003. évi CXXV. törvény (továbbiakban: Ebktv.) 5. § d) pontja alapján, a 8. § e) pontjában* foglalt védett tulajdonságával (nemzetiséghez való tartozás) összefüggésben **eljárást indított Tiszavasvári Város Önkormányzatával szemben**.

Az alapvető jogok biztosáról szóló 2011. évi CXI. törvény 39/M § (1) bekezdése alapján az alapvető jogok biztosa az EBktv-ben meghatározott feladatai ellátása során közigazgatósági hatósági eljárás keretében jár el.

Ennek keretében eljárás alá vont ügyfélként az Önkormányzatot érdemi **nyilatkozat megtételére hívta fel** az értesítés kézhezvételétől számított **8 napon belül**.

Mivel fenti eljárásban a **Képviselő-testület jogosult érdemi nyilatkozat megtételére,** így kértem a hatóságot, hogy a nyilatkozat megtételére adott **határidőt szíveskedjen meghosszabbítani** a soron következő rendes testületi ülés időpontjához mérten.Kérelmemnek a hatóság **helyt adott, és 2025. augusztus 5. napjára módosította** a határidőt.

Az eljárás alapjául szolgáló kérelem:

A kérelmező Másság Alapítvány panasszal élt az önkormányzat ellen, miszerint *„nem tesz eleget törvényi kötelezettségének, amikor nem biztosítja a helyi tömegközlekedést. Az önkormányzat ezen magatartásának következtében a bűdi városrészben lakó gyerekek hátrányt szenvednek el, a város magasabb státuszú részeihez képest, azzal, hogy ők sokkal nagyobb nehézségek árán tudják csak igénybe venni az integrált oktatást, sokkal nehezebben és körülményesebben jutnak csak el iskolába.”*

Az Ebktv. 7. § (1) bekezdése szerint **az egyenlő bánásmód követelményének megsértését jelenti** a közvetlen hátrányos megkülönböztetés, a közvetett hátrányos megkülönböztetés, a zaklatás, a jogellenes elkülönítés, a megtorlás, valamint az ezekre adott utasítás. Az Ebktv. 8. § e) pontja értelmében **közvetlen hátrányos megkülönböztetésnek minősül** az olyan rendelkezés, amelynek eredményeként egy személy vagy csoport vélt vagy valós nemzetiséghez való tartozás miatt részesül kedvezőtlenebb bánásmódban, mint amelyben más, összehasonlítható helyzetben lévő személy vagy csoport részesül, részesült vagy részesülne.

A hatóság eljárásában **azt vizsgálja** a kérelem alapján, hogy **az önkormányzat a tömegközlekedés megszervezésének hiánya kapcsán kedvezőtlenebb bánásmódban részesítette-e a bűdi városrészben élő roma gyerekeket** a *roma származásuk miatt*, mint amelyben más, velük összehasonlítható helyzetben lévő személyek részsültek, vagyis megvalósított-e velük szemben az Ebktv. 8. § e) pontjában foglaltak szerinti közvetlen hátrányos megkülönböztetést.

**Az érdemi nyilatkozatban teljes körűen ki kell térni az alábbiakra:**

* Tiszavasváriban hány általános iskola, illetve azoknak hány tagintézménye van és ezek pontosan hol helyezkednek el (mi a nevük és címük)
* Tiszavasvári egyes városrészeinek (pl. Józsefháza, Dankópuszta, Gyári lakótelep, Városmajor) melyik iskola a körzetes iskolája és az milyen távolságra található az adott városrésztől
* mekkora a távolság a bűdi városrész és a körzetes iskola között; gyalog milyen körülmények között lehet megtenni ezt a távot (van-e végig járda, közvilágítás és milyen közbiztonság ezen az útvonalon)
* miért nem szervez a településen helyi tömegközlekedést és azt mikor szüntette meg
* működtet-e „iskolabuszt”, illetve a településen más működtet-e, ha igen, akkor az mely településrészekről kiket hova szállít
* iskolabusszal vagy bármely más módon segíti-e a bűdi városrészben élő gyermekek körzetes iskolába való eljutását
* tervezi-e a jövőben helyi tömegközlekedés szervezését, vagy a bűdi városrészben élő gyermekek körzetes iskolába való eljutásának más módon történő megoldását, segítését
* szándékában áll-e az eljárásban a kérelmezővel egyezséget kötni; amennyiben egyezségkötési szándéka, javaslata van, arról tájékoztassa a hatóságot; a kérelmező egyezségi ajánlatára is nyilatkozzon
* a megadott határidőn belül terjessze elő bizonyítékait, bizonyítási indítványait, tanúbizonyítás indítványozása esetén adja meg a tanú nevét, időzhetőségi címét, valamint azt, hogy a tanú milyen, az eljárás alá vont álláspontját alátámasztó tényről vagy körülményről tud nyilatkozni
* amennyiben tudomására jut, a kérelmező az üggyel kapcsolatban más hatósághoz vagy bírósághoz fordult, arról haladéktalanul tájékoztassa a hatóságot

**Kérelmező egyezségi javaslata: 2025. szeptember 1. napjától biztosítja az önkormányzat a bűdi városrészben élő gyerekek busszal történő iskolába jutását.**

Tisztelt Képviselő-testület!

A Magyarországon Élő Nemzetiségek Jogainak Védelmét Ellátó Biztoshelyettes „*A helyi tömegközlekedés, illetve iskolabusz hiányából fakadó, egyenlő bánásmód sérelméhez vezető visszásságokról”* szóló 4/2024. számú elvi állásfoglalást adott ki, a bűdi telepen élő gyermekek iskolába járási nehézségeinek feltárása okán.

Fenti szakmai dokumentumra tett észrevételemben is kifejtettem, hogy **kiemelten fontosnak tartom az abban felvázolt, kialakult helyzet mielőbbi megoldását, mindemellett álláspontom szerint a Vasvári Pál tagintézmény bezárása** **idézte elő a vizsgálat tárgyát képező jelen helyzet kialakulását Tiszavasváriban.** Az elvi állásfoglalás is kiemeli, hogy **alapvető probléma a nem egyértelmű jogi szabályozás** a gyerekek településen belüli utaztatási feladatának ellátása tekintetében.

**A jelenlegi jogszabályi környezet nem teszi kötelezővé a települési önkormányzat számára sem a helyi közösségi közlekedés biztosítását, sem az iskolabusz járat fenntartását, működtetését. Ennek ellenére** az **önkormányzat lehetőségeihez mérten mindent megtesz annak érdekében, hogy közreműködjön a konkrét helyzetet mielőbbi rendezésében**. **Kiemelten fontosnak** tartom **az alapvető jogok biztosával, társhatóságokkal, az illetékes szervekkel történő** **együttműködést** a helyzet komplex és hosszú távú rendezése érdekében.

**Az elvi állásfoglalásban az alábbi javaslatok kerültek** megfogalmazásra (részletesen az állásfoglalás 48. oldalán):

**1. A Belügyminisztérium Társadalmi Esélyekért és Roma Kapcsolatokért Felelős Államtitkárának:**

* hívjon össze szakmai egyeztetést a tiszavasvári bűdi gyermekek iskolába szállításával kapcsolatban
* készítsen egy intézkedési tervet a feladatok ellátásához szükséges felelősök mellett a határidőkkel és a finanszírozás hátterével

**2. A Belügyminisztérium Köznevelési Államtitkárának:**

* mérje fel, hány olyan iskola található Magyarországon, ahol a gyermekek két-három, vagy akár több kilométert is gyalogolnak a lakóhely és a kötelező felvételt biztosító iskola között
* fontolja meg az Nkt. 74. § (5) bekezdése módosításának kezdeményezését

**3. Az Építési és Közlekedési Minisztérium Közlekedésért Felelős Államtitkárának:**

* vizsgálja meg a vonatkozó jogi szabályozást és fontolja meg annak módosítását a fővároson kívüli települési önkormányzatok helyi személyszállítási közszolgáltatásában önként vállalt feladatellátásához szükséges hatáskörök és finanszírozási források szempontjából

**Az önkormányzat részére konkrét javaslat, feladat nem került megfogalmazásra,** azonban ennek ellenére magunkra vállaltuk a kezdeményező szerepet **a szakmai egyeztetés megszervezése** terén. **2025. június 19. napján** került megtartásra a Polgármesteri Hivatalban, amelyen részt vett a Belügyminisztérium illetékese, a Tankerületi Központ, és a Tiszavasvári Kabay János Általános Iskola igazgatója, intézményvezetők, MÁV-VOLÁN Zrt. és a KTI Magyar Közlekedéstudományi és Logisztikai Intézet Nonprofit Kft. illetékesei, a Roma Nemzetiségi Önkormányzat elnöke, valamint helyi szakemberek. Az egyeztetés során **egyértelmű megoldás nem született a kialakult helyzetre.**

Több olyan járási szintű kötelező és **önként vállalt feladatunk van, melyek folyamatosan és egyre nagyobb mértékű saját erő igényt jelentenek**. Csak említésként néhány feladat: a gyermekétkeztetés, szünidei érkeztetés, járóbeteg ellátás, bölcsőde, óvoda fenntartása, családsegítő működtetése, stb., melyek mind-mind a HEP-nek (Helyi esélyegyenlőségi program) megfelelő kötelező vagy önként vállalt feladat. **Többségükben jelentős összegű önerőt igényelnek a kötelező feladatink is.** A kötelező feladatok ellátását pedig nem veszélyeztetheti az újabb önként vállalt feladat, melyek költségei jelen helyzetben nagy terhet rónának az önkormányzatra.

Mindemellett hivatalba lépésem óta számtalan intézkedést és törekvést a probléma megoldása érdekében:

# I. Volánbusz Zrt. megkeresése

# A 2024/2025. évi autóbusz menetrendet érintő egyeztetés eredményét megismerve 2024. december 3. napján kelt levelemmel kéréssel fordultam a Volánbusz Zrt. felé, melyben útvonal módosítási igényt fogalmaztam meg. Tájékoztatást adtam a bűdi városrészben élők nehézségeiről. A Tiszavasvári Kabay János Általános Iskola észrevételt nem fogalmazott meg ezzel kapcsolatban, az érintett büdi városrészben élő szülők azonban 2022 őszétől az iskolabusz hiánya miatt már több alkalommal fordultak az önkormányzathoz segítségért.

Kértem, hogy megvizsgálni szíveskedjenek, miszerint a Tiszavasváriba a 36-os számú főúton Józsefháza irányából érkező menetrend szerinti járatok útvonalának kibővítésére van-e lehetőség úgy, hogy a büdi városrészből az iskolás gyermekek szállítása is megvalósulhasson a Tiszavasvári, Fazekas Mihály utca és a Tiszavasvári, Déryné utca közötti útvonalon.

A Volánbusz válaszában arról tájékoztatott, hogy kérésemet előzetes egyeztetés céljából a személyszállítási szolgáltatást megrendelő minisztérium által a menetrend-módosítások előkészítésével megbízott közlekedésszervező (Magyar Közlekedéstudományi és Logisztikai Intézet – KTI) részére továbbította. Ezen túl személyes egyeztetést, valamint helyszíni bejárást javasolt a tényleges utazási igények, valamint a közlekedési infrastruktúra állapotának felmérése érdekében.

**II. Igényfelmérés a lakosság, nagyobb foglalkoztatók körében**

A Volánbusz megkeresésével párhuzamosan igényfelmérést végeztem a Tiszavasvári területén működő nagyobb vállalkozások, foglalkoztatók, illetve az oktatási intézmények körében a helyi közösségi közlekedés beindításának lehetőségével kapcsolatban.

*Az alábbi kérdésekre vártam választ:*

*„Az Ön(ök) cége/intézménye köréből hány fő venné igénybe a helyi buszjáratot?*

*Milyen időpontokban, milyen rendszerességgel javasolná a járatok biztosítását? (Menetrend hétköznapokon, hétvégén, indulási időpontok.)*

*Milyen útvonalon vennék igénybe a dolgozók/tanulók a buszt? (Indulás-végállomás, megállóhelyek.)*

*Melyik időpontban és útvonalon hány fő? Kérem, hogy adja meg a 14 éven**aluliak számát is.*

*A busz igénybevételére térítés ellenében, bérlet váltása mellett lenne lehetőség a tervek szerint, kivéve a 14 év alattiak, akik térítésmentesen utazhatnának a 38/2024. (II. 29.) Korm. rendelet alapján. Kérem javaslatát, hogy milyen bérlettípus esetleg jegy bevezetését javasolná? (Heti, félhavi, havi, egyéb.)”*

A felmérést 11 vállalkozás, az oktatási intézmények, szociális intézmény, járóbeteg szakrendelő körében végeztük, és eredményeképpen megállapítható, hogy összesen 509 fő, - melyből 285 fő 14 éven aluli - vonatkozásában jelezték a helyi tömegközlekedés igénybevételének szándékát.

# III. Személyes egyeztetés, helyszíni bejárás a Volánbusz és KTI képviselőivel

# Fentieket követően 2024. december 10. napján került sor személyes egyeztetésre és helyszíni bejárásra, célul tűzve, hogy erre a problémára közösen sikerüljön megoldást találni. A KTI képviselője elmondta, hogy a helyközi járatok bevonása a helyi közlekedésbe akkor valósulhatna meg, ha a városban helyi járatot működtetne az önkormányzat, ez lenne az alapja egy helyi-helyközi integrációs megállapodásnak.

**IV. Helyi személyszállítási közszolgáltatók felkeresése**

Ígéretes tárgyalásokat folytattam olyan helyi vállalkozással, amely jogosult helyi személyszállítási közszolgáltatást végezni, és rendelkezik is ehhez szükséges járművekkel, személyi feltételekkel. A forrás megtalálása jelenleg elsődleges feladatunk, hiszen ekkor jó eséllyel bízhatunk a buszközlekedés beindításában. Előzetes számításaink szerint a helyi busz fenntartása közel 2-2,5 millió forintos havi költséget jelentene, aminek fedezete sajnos a kötelező feladatok ellátásának veszélyeztetése nélkül a jelenlegi költségvetésben nem áll rendelkezésre.

A Képviselő-testület 171/2025. (VI.25.) Kt. számú határozatával úgy döntött, hogy megvizsgálja a helyi közösségi közlekedés kialakításának lehetőségét, és erre vonatkozóan indikatív árajánlatot kér be olyan szolgáltatók megkeresésével, akik személyszállítással, lehetőség szerint helyi közösségi személyszállítással foglalkoznak, az alábbi paraméterek figyelembevételével:

- minimum 2 alacsonypadlós busszal rendelkezik, amely a helyi közösségi közlekedést kiszolgálja és a jogszabályi követelményeknek megfelel.

- min. 6 – max. 10 forduló megtétele 1 nap

- reggel és délután 2 járat indítása

Ennek eredményéről külön előterjesztés készül.

# V. KTI megkeresése

A KTI-vel való együttműködés jegyében ismételt megkereséssel fordultam 2025. február 13-án kelt levelemmel, melyben arról kértem tájékoztatást, hogy milyen feltételekkel, milyen módon lehet összeegyeztetni a helyközi és helyi közlekedés megszervezését. Ezt annak érdekében szerettem volna előzetesen egyeztetni, hogy már a konkrét feltételek ismeretében folytassak tárgyalásokat az esetleges helyi résztvevőkkel.

A KTI válaszában kifejtette, hogy a helyi közlekedési közszolgáltatás

* az önkormányzat vagy az általa irányított szervezet útján,
* külső szolgáltató útján, vagy
* a helyközi közszolgáltatás útján is ellátható.

A KTI tájékoztatott továbbá arról, hogy a feladat összetettségére, illetve a várható költségek nagyságára tekintettel átgondolásra javasolja a helyi közlekedés beindítását.

**VI. Pályázati lehetőségek kiaknázása**

Folyamatosan figyelemmel kísérjük a pályázati lehetőségeket jelen probléma megoldása kapcsán is. Terveink között szerepelt a Zöld Busz programban történő részvétel, melynek keretében elektromos busz beszerzésére nyújtható be igény. Sajnos a jelenlegi kiírásra önkormányzatunk nem nyújthat be pályázatot, de reményeim szerint a közeljövőben ez a lehetőség is nyitottá válik számunkra.

Ennek kapcsán 2025. április 22-én kelt levelemmel megkerestem Lantos Csaba Miniszter Urat, felvázolva törekvéseimet a helyi buszjárat beindítására, ismertetve a Tiszavasváriban kialakult helyzetet. Kértem Miniszter Urat, hogy segítsen Tiszavasvárinak abban, hogy valamilyen formában támogatásba részesüljön, annak érdekében, hogy a helyi járat beindulhasson a városban.

**VII. Tanoda és Biztos Kezdet Gyerekház üzemeltetéséhez beszerzett busz használata**

Az 1957/2020. (XII. 21.) Korm. határozat alapján a Tiszavasvári komplex felzárkózási program megvalósításához a Belügyminisztérium 2021. 11. 15. napján adta ki a Támogatói Okiratot. A teljes támogatás 554.000.000 Ft volt, melyből az iskolabusz vásárlására bruttó 35.000.000 Ft került elkülönítésre, mely tartalmazta az egyéb felmerülő költségeket. A **buszbeszerzés a bűdi tanoda szolgáltatásaihoz, programjaihoz és biztos kezdet gyerekház szolgáltatást igénybe vevők szállítására került jóváhagyásra**. Az „iskolabusz” megnevezés nem a jogszabály szerinti fogalmat takarja. **Az Önkormányzat által benyújtott támogatási kérelem és a Támogatói Okirat kizárólag a megjelölt célokra történő felhasználást határozta meg**. A Támogató engedélyével a szabad kapacitás terhére a busz igénybevételére az Autóbusz üzemeltetési szabályzatban foglaltak szerint bárkinek lehetősége van.

Az önkormányzat megvizsgálta annak a lehetőségét, hogy amennyiben a Belügyminisztérium engedélyezné a busz iskolabuszként, vagy helyi közösség közlekedési járatként történő használatát, az megfelelne-e a szabályoknak. A vizsgálat alapján kiderült, hogy a vásárolt busz turistabusz, ami ilyen fajta felhasználásra nem alkalmas. A busz nem alacsonypadlós, biztonsági övvel nem rendelkezik és az utas ülések sorai között szűk a hely.

**Fentieket figyelembe véve az érdemi nyilatkozat tartalmát a határozat-tervezetben foglaltak szerint javaslom elfogadásra a Képviselő-testületnek.**

Tiszavasvári, 2025. július 25.

**Tisztelettel:**

**Balázsi Csilla**

**polgármester**

**HATÁROZAT-TERVEZET**

TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**……/2025. (VII.31.) Kt. számú**

**határozata**

**Az Egyenlő Bánásmódért Felelős Főigazgatóság eljárásában**

**nyilatkozat megtételéről**

Tiszavasvári Város Önkormányzata Képviselő-testülete „*Az Egyenlő Bánásmódért Felelős Főigazgatóság eljárásában nyilatkozat megtételéről”* szólóelőterjesztést megtárgyalta, és az alábbi határozatot hozza:

I. **Úgy dönt**, hogy az **Egyenlő Bánásmódért Felelős Főigazgatóság** EBF-AJBH-279-5/2025. ügyszámú, 2025. július 7. napján érkezett **felhívására az alábbi érdemi nyilatkozatot teszi**:

*1. Nyilatkozzon arról, hogy Tiszavasváriban hány általános iskola, illetve azoknak hány tagintézménye van és ezek pontosan hol helyezkednek el (mi a nevük és címük)?*

Tiszavasváriban 1 körzetes általános iskola működik:

Tiszavasvári Kabay János Általános Iskola

Címe: 4440 Tiszavasvári, Ifjúság u. 8. szám

Telephelye: Tiszavasvári Váci Mihály Gimnázium

4440 Tiszavasvári, Hétvezér utca 19.

Fenntartója: Nyíregyházi Tankerületi Központ 4400 Nyíregyháza, Sóstói u. 31/b.

Működik továbbá a Magiszter Óvoda, Általános Iskola, Középiskola, Szakképző Iskola Tiszavasvári Tagintézménye (címe: 4440 Tiszavasvári, Kossuth u. 76.), fenntartója az Esélytér Intézményfenntartó.

Pedagógiai programjában kiemelt szerepet kapnak a hátrányos/halmozottan hátrányos helyzetből érkező gyermekekhez kapcsolódó oktatási-nevelési feladatok. Ezek segítségével – a szülőkkel szoros együttműködésben – kisgyermekkortól a szakmaszerzésig kísérik és komplex programmal segítik tanítványaikat az egyéni adottságaik kiteljesítésében.

*2. Nyilatkozzon arról is, hogy Tiszavasvári egyes városrészeinek (pl. Józsefháza, Dankópuszta, Gyári lakótelep, Városmajor) melyik iskola a körzetes iskolája és az milyen távolságra található az adott városrésztől?*

A Tiszavasvári Kabay János Általános Iskola felvételi körzethatára Tiszavasvári Város közigazgatási területe, tehát valamennyi városrész ehhez az általános iskolához tartozik.

A fenntartó Nyíregyházi Tankerületi Központ az iskola Vasvári Pál út 97/A. szám alatti telephelyén - az Egyenlő Bánásmód Hatóság kötelezése okán – az oktatást megszüntette. Ennek következtében a 2017/18-as tanévben ezen a telephelyen már nem indult oktatás az első évfolyamnak, csak a felső tagozatos tanulók jártak oda. A telephely 2022-ben véglegesen bezárt.

Távolságok:

Városmajor (Külső-Szentmihály): a HEP-ben meghatározott Külső-Szentmihály városrész, mely az alábbi területrészt foglalja magában: A Tiszalök-Debrecen vasút vonalától keleti irányban a város közigazgatási határa felé eső terület.

*Viszonyítási pont*: a Városmajorban a Széles u. 1 szám alatti Közösségi Ház

Az [www.utvonalterv.hu](http://www.utvonalterv.hu) weboldal adatai alapján a Tiszavasvári, Ifjúság u. 8. szám (iskola) és a Tiszavasvári, Széles utca 1. (Közösségi Ház) szám közötti távolság 2,4 km.

A Városmajor városrész legtávolabbi pontja és az iskola között számított távolság 3,05 km.

Gyári lakótelep: a HEP-ben meghatározott Gyári lakótelep megnevezésű városrész, mely az alábbi területrészt foglalja magában: Kinizsi u. – Gombás András u. - Gombás András u., Nánási u. kereszteződése - Kabay János u. - Alkaloida Vegyészeti Gyár - szerviz út közé eső terület - Bocskai u. végén fekvő terület.

*Viszonyítási pont:* a Gyári lakótelepen a Kabay János u. 25 szám alatti régi könyvtár épület.

Az [www.utvonalterv.hu](http://www.utvonalterv.hu) weboldal adatai alapján a Tiszavasvári, Ifjúság u. 8. szám (iskola) és a Tiszavasvári, Kabay János utca 25. (volt könyvtár, gyári lakótelep) szám közötti távolság 1,7 km.

A Gyári lakótelep legtávolabbi pontja és az iskola között számított távolság 2,02 km.

Józsefháza: Tiszavasvári külterületi településrésze, a városközponttól mintegy 8 kilométerre. A közlekedés a város központjába a MÁV Zrt. által üzemeltetett helyközi járattal megoldott, az utazás költségeit a fenntartó tankerületi központ az iskolás gyerekek számára megtéríti.

Dankópuszta: Szintén Tiszavasvári külterületi településrésze, a városközponttól mintegy 10 kilométerre. A közlekedés a város központjába a MÁV Zrt. által üzemeltetett helyközi járattal megoldott, az utazás költségeit a fenntartó tankerületi központ az iskolás gyerekek számára megtéríti.

*3. Nyilatkozzon, mekkora a távolság a bűdi városrész és a körzetes iskola között; gyalog milyen körülmények között lehet megtenni ezt a távot (van-e végig járda, közvilágítás és milyen közbiztonság ezen az útvonalon)?*

Jelen nyilatkozatban a bűdi városrész alatt Tiszavasvári Helyi Esélyegyenlőségi Programjában meghatározott „Bűdi városrész” értendő, mely az alábbi területet érinti: „Bűdi városrész (BÜ): Keleti-főcsatorna - Polgári híd - Vasvári P. u. - Egység u. - Egység u.-tól nyugatra, a város közigazgatási határa felé eső területe”

A bűdi városrésznél viszonyítási pont az ott található szociális intézmény.

Az [www.utvonalterv.hu](http://www.utvonalterv.hu) weboldal adatai alapján a Tiszavasvári, Vasvári Pál u. 87. szám (szociális otthon) és a Tiszavasvári, Ifjúság u. 8. (iskola) szám közötti távolság 2,36 km.

A bűdi településrész és az iskola közötti szakaszon jellemzően van járda, illetve gyalogos közlekedésre alkalmas út. Tiszavasvári település közvilágítása az elmúlt évben korszerűsítésre került, a régi lámpatestek mindegyike LED típusú lámpatestekre lett cserélve. Ezen túlmenően 13 db új helyszínre is kerültek kihelyezésre lámpatestek.

A közbiztonság az adott útszakaszon, hasonlóan a város többi területéhez, megfelelő.

*4. Nyilatkozzon, hogy miért nem szervez a településen helyi tömegközlekedést és azt mikor szüntette meg?*

2013. június 30. napjáig működött menetrendszerű buszjárat Tiszavasváriban. Ennek részletei az alábbiak: az önkormányzat 2007. október 1. - 2012.09.30. közötti időszakra kötött közszolgáltatási szerződést Tiszavasvári város területén autóbusszal végzett közúti személyszállítás végzésére, melynek elsődleges célja a helyi menetrendszerű személyszállítási feladat volt. Az önkormányzat a határozott időtartam lejárta előtt két alkalommal is meghosszabbította a közszolgáltatási szerződést. Első alkalommal 2012. december 31. napjáig, második alkalommal 2013. június 30. napjáig. Ennek jogszabályi háttere az alábbi volt:

A köznevelési feladatot ellátó egyes önkormányzati fenntartású intézmények állami fenntartásba vételéről szóló 2012. évi CLXXXVIII tv. 23. § -a szerint: „A 2012/2013. tanévben a Központ a kötelező felvételt biztosító iskolába történő utazásról a tanuló lakóhelye szerinti illetékes települési önkormányzattal kötött megállapodás útján gondoskodik. A Központot terhelik az utaztatásra szolgáló jármű használatának a tanulók utaztatásával összefüggésben felmerülő költségei. Amennyiben az önkormányzati fenntartó a tulajdonában álló szállító járműről maga gondoskodott, annak használatát a 2012/2013. tanév végéig biztosítja.”

Fenti törvény 24.§-a (9) bekezdése értelmében: „A kötelező felvételt biztosító iskolába való utaztatásról a fenntartó gondoskodik.”Fenntartó 2013. január 1. napjától a Klebelsberg Intézményfenntartó Központ volt, jogutódja a Nyíregyházi Tankerületi Központ.

A megszüntetésre a határozott idő lejárta miatt került sor, illetve azért mert a KLIK 2013. június 30. napját követően – a törvényi előírásnak megfelelően - maga szervezte az iskolás gyerekek utaztatását.

Tiszavasvári Város Önkormányzatának sem a helyi közösségi közlekedés biztosítása, sem az iskolabusz járat fenntartása, működtetése nem kötelező feladata, az alábbi jogszabályhelyek alapján:

*Magyarország helyi önkormányzatairól szóló 2011. évi CLXXXIX tv. 13.§ 18. pontja értelmében:*

*13. § (1) A helyi közügyek, valamint a helyben biztosítható közfeladatok körében ellátandó helyi önkormányzati feladatok különösen:*

*18. helyi közösségi közlekedés biztosítása;*

*A közösségi közlekedés fogalmát a közúti közlekedésről szóló 1988. évi I. tv. 47.§-a határozza meg:*

*47. § A törvény alkalmazásában:*

*3. közösségi közlekedés: menetrend alapján közlekedő gépjárművekkel végzett közforgalmú személyszállítás;*

*A nemzeti vagyonról szóló 2011. évi CXCVI. tv. 12. § (2) bekezdése kizárólagos önkormányzati feladatként határozza meg a menetrend szerinti személyszállítási szolgáltatást:*

*12. § (2) A helyi önkormányzat kizárólagos gazdasági tevékenységei a következők:*

*c) a menetrend szerinti helyi személyszállítási szolgáltatás és a menetrend szerinti*

*helyi különcélú személyszállítási szolgáltatás*

*A személyszállítási szolgáltatásról szóló 2012. évi XLI tv. 4.§ (4) bekezdése alapján csak a fővárosi önkormányzat kötelező feladata, Tiszavasvári esetében csak önként vállalt feladat a helyi személyszállítási szolgáltatás megszervezése.*

*4.§ (4) A települési önkormányzat, valamint önkormányzatok társulásának önként vállalt feladata lehet, a Fővárosban a Fővárosi Önkormányzat (a továbbiakban együtt: önkormányzat) kötelező feladata:*

*c) …a helyi személyszállítási közszolgáltatások megszervezése…*

A jelenlegi jogszabályi környezet tehát nem teszi kötelezővé a települési önkormányzat számára sem a helyi közösségi közlekedés biztosítását, sem az iskolabusz járat fenntartását, működtetését. Ennek ellenére az önkormányzat lehetőségeihez mérten mindent megtesz annak érdekében, hogy közreműködjön a konkrét helyzetet mielőbbi rendezésében.

A helyi személyszállítási közszolgáltatás végezéséhez a forrás megtalálása jelenleg elsődleges feladatunk, hiszen ekkor jó eséllyel bízhatunk a buszközlekedés beindításában. Előzetes számításaink szerint a helyi busz fenntartása közel 2-2,5 millió forintos havi költséget jelentene, aminek fedezete sajnos a kötelező feladatok ellátásának veszélyeztetése nélkül a jelenlegi költségvetésben nem áll rendelkezésre.

A Képviselő-testület 171/2025. (VI.25.) Kt. számú határozatával úgy döntött, hogy megvizsgálja a helyi közösségi közlekedés kialakításának lehetőségét, és erre vonatkozóan indikatív árajánlatot kér be olyan szolgáltatók megkeresésével, akik személyszállítással, lehetőség szerint helyi közösségi személyszállítással foglalkoznak, az alábbi paraméterek figyelembevételével:

- minimum 2 alacsonypadlós busszal rendelkezik, amely a helyi közösségi közlekedést kiszolgálja és a jogszabályi követelményeknek megfelel.

- min. 6 – max. 10 forduló megtétele 1 nap

- reggel és délután 2 járat indítása

Az ezzel kapcsolatos döntés meghozatal, illetve a további szükséges eljárások folyamatban vannak.

*5. Nyilatkozzon, hogy működtet-e „iskolabuszt”, illetve a településen más működtet-e, ha igen, akkor az mely településrészekről kiket hova szállít*

Tiszavasvári Város Önkormányzata nem működtet iskolabuszt, az önkormányzatnak az nem kötelező feladata.

*Az iskolabusz járat fogalmát a személyszállítási szolgáltatásokról szóló 2012. évi XLI tv. határozza meg:*

*10.*[*\**](https://net.jogtar.hu/jogszabaly?docid=a1200041.tv#lbj3idc42f) *iskolabusszal végzett személyszállítás: kizárólag óvodások és kísérőik, valamint a köznevelésben és a szakképzésben tanulók és kísérőik szállítását szolgáló, nem közszolgáltatás keretében nyújtott sajátszámlás személyszállítás vagy személyszállítási szolgáltatás;*

*A közösségi közlekedés biztosítása és az iskolabusz biztosítása nem ugyanaz a fogalom.*

*A 1993. évi LXXIX. tv. a közoktatásról az iskolák 2013. évtől megvalósult fenntartóváltását megelőzően úgy rendelkezett a 91. § (9) bekezdésében, hogy:*

*91. § (9) A lakóhely, ennek hiányában a tartózkodási hely szerint illetékes önkormányzat megtéríti a kötelező felvételt biztosító óvodába, illetve a kötelező felvételt biztosító iskolába való utazás költségeit, továbbá szükség esetén gondoskodik kísérő személyről a gyermek, tanuló részére, ha az óvoda, iskola a településen kívül található, és az óvodába, iskolába való utaztatást az önkormányzat nem biztosítja.*

*A jelenleg hatályos 2011. évi CXC. tv. a nemzeti köznevelésről 74. §. (5) bekezdése szerint a köznevelés közfeladatai között az óvodába és iskolába történő utaztatásról az alábbi szerepel:*

*74. § (5) A lakóhely, ennek hiányában a tartózkodási hely szerint illetékes települési önkormányzat megtéríti a kötelező felvételt biztosító óvodába való utazás költségeit, továbbá szükség esetén gondoskodik kísérő személyről a gyermek részére, ha az óvoda a településen kívül található, és az óvodába való utaztatást az önkormányzat nem biztosítja. A kötelező felvételt biztosító iskolába való utaztatásról a fenntartó gondoskodik.*

A fenntartó Nyíregyházi Tankerületi Központ jogszabályi kötelezettségének eleget tesz azzal, hogy a település határain kívülről – Józsefházáról – utazó gyerekek számára megvásárolja a Volánbusz helyközi járatai igénybevételére alkalmas bérletet, valamint biztosítja az érintett járatokon utazó gyerekek számára a kísérőt.

*6. Nyilatkozzon, hogy „iskolabusszal” vagy bármely más módon segíti-e a bűdi városrészben élő gyermekek körzetes iskolába való eljutását?*

Az önkormányzatnak nem kötelező feladata az iskolabusz biztosítása. Önként vállalt feladatként – annak költségvetési kihatása miatt – a kötelező feladatok ellátásának veszélyeztetése nélkül az önkormányzat nem tudja önerőből azt biztosítani. Fenti okokból kifolyólag egyik városrészből sem tudja segíteni az önkormányzat a gyerekek iskolába való eljutását, mivel az elsődlegesen a szülők kötelezettsége. Az iskola fenntartója ezzel kapcsolatos jogszabályi kötelezettségének eleget tesz (lásd előző pontban). Az általános iskola a város központjában helyezkedik el, és a település szerkezeti adottságai miatt a város más részeiről is hasonló távolságot tesznek meg a gyerekek naponta. A bűdi városrészből érkező gyerekek tekintetében nem érzékelhető különbség a más városrészből érkezőkhöz képest. (nem jellemzőbb, nem gyakoribb a késés, nem fáradtabbak a gyerekek, szülői panasz ezzel kapcsolatban a fenntartóhoz

nem érkezett.)

*7. Nyilatkozzon, hogy tervezi-e a jövőben helyi tömegközlekedés szervezését, vagy a bűdi városrészben élő gyermekek körzetes iskolába való eljutásának más módon történő megoldását, segítését?*

A 4. kérdésre adott válasznál leírtak szerint a jelenlegi jogszabályi környezet tehát nem teszi kötelezővé a települési önkormányzat számára sem a helyi közösségi közlekedés biztosítását, sem az iskolabusz járat fenntartását, működtetését. Ennek ellenére az önkormányzat lehetőségeihez mérten mindent megtesz annak érdekében, hogy közreműködjön és szerepet vállaljon – a költségvetési egyensúly biztosítása mellett - a konkrét helyzet mielőbbi rendezésében.

A helyi személyszállítási közszolgáltatás beindításának szervezése folyamatban van, a Képviselő-testület erre vonatkozó döntéseit bizonyítékként csatolom.

*8. Nyilatkozzon, hogy szándékában áll-e az eljárásban a kérelmezővel egyezséget kötni; amennyiben egyezségkötési szándéka, javaslata van, arról tájékoztassa a hatóságot; a kérelmező egyezségi ajánlatára is nyilatkozzon.*

Kijelenti, hogy jogszabálysértés hiányában nem áll szándékában egyezséget kötni a Másság Alapítvánnyal.

Álláspontja szerint nem értelmezhető a Másság Alapítvány egyezségi ajánlata, tekintettel arra, hogy egyoldalú terhet ró az önkormányzatra úgy, hogy a jelenlegi jogszabályi környezet alapján Tiszavasvári Város Önkormányzatának nem kötelező feladata sem a helyi közlekedés biztosítása, sem az iskolabusz járat működtetése. Önként vállalt feladataink folyamatosan és egyre nagyobb mértékű saját erő igényt jelentenek, amellett, hogy többségükben jelentős összegű önerőt igényelnek a kötelező feladataink is. A kötelező feladatok ellátását pedig nem veszélyeztetheti az újabb önként vállalt feladat ellátása, melyek költségei jelen helyzetben nagy terhet rónának az önkormányzatra.

Az eljárás tárgyát képező problémával kapcsolatban több szakmai egyeztetés történt a közelmúltban, melyen részt vettek az érintett hivatalos szervek képviselői, szakemberek. Egybehangzó véleményük volt, hogy a kialakult helyzet megoldásában valamennyi érintettnek közre kell működni, és csak együttműködés útján valósulhat meg a kérdés megnyugtató rendezése, az ehhez szükséges forrás biztosítása. Tiszavasvári Város Önkormányzata kifejezetten törekszik arra, hogy mielőbb megoldás szülessen a gyerekek iskolába való eljutásának segítése terén. Ennek alátámasztására jelen nyilatkozat indokolásában foglaltakat, valamint a mellékletként csatolt dokumentumokat bizonyítékul kívánja előterjeszteni.

Tanúként az alábbi személyek meghallgatását indítványozza az eljárásban:

1. Balázsi Csilla polgármester (idézhető lakcíme)

Tanúként nyilatkozni tud

- a bűdi gyermekek iskolába járási nehézségeivel kapcsolatban kialakult probléma okáról, kialakulásának hátteréről,

- a helyi önkormányzat által megtett törekvésekről a probléma mielőbbi rendezése érdekében,

- a felmerült megoldási javaslatok pénzügyi megoldási nehézségeiről

2. Kóka Anikó Tiszavasvári Roma Nemzetiségi Önkormányzat elnöke (idézhető lakcíme)

Tanúként nyilatkozni tud

* - a bűdi gyermekek iskolába járási nehézségeivel kapcsolatban kialakult probléma okáról, kialakulásának hátteréről,
* arról, hogy az érintett családok hogyan oldják meg a gyerekek iskolába járását napi szinten,
* a roma nemzetiségi önkormányzat és a helyi önkormányzat együttműködéséről a probléma mielőbbi rendezése érdekében,

3. Galyas József (idézhető lakcíme)

Tanúként nyilatkozni tud

* az önkormányzat és a képviseletében eljáró polgármester által a szegregátumokban élők felzárkóztatása érdekében tett törekvéseiről, munkájáról
* a város más, hátrányos helyzetű lakosok által lakott városrészek hasonló problémáiról

4. Kiss Zsolt külsős bizottsági tag (idézhető lakcíme)

- a bűdi gyermekek iskolába járási nehézségeivel kapcsolatban kialakult probléma okáról, kialakulásának hátteréről,

- a helyi önkormányzat által megtett törekvésekről a probléma mielőbbi rendezése érdekében

5. Kerekesné Lévai Erika (idézhető lakcíme)

- a bűdi gyermekek iskolába járási nehézségeivel kapcsolatban kialakult probléma okáról, kialakulásának hátteréről

II. Felkéri a polgármestert, hogy bizonyítékként terjessze az Egyenlő Bánásmódért Felelős Főigazgatóság eljárásában a hatóság elé a Magyarországon Élő Nemzetiségek Jogainak Védelmét Ellátó Biztoshelyettes 4/2024. számú elvi állásfoglalását, a Képviselő-testület helyi személyszállítási közszolgáltatás szervezésére vonatkozó hatályos döntéseit, valamint a „Helyi közösségi közlekedéssel, gyermekek iskolába járásával kapcsolatos egyeztető megbeszélés” üléséről készült jegyzőkönyvet.

III. Felhatalmazza a polgármestert az I. pont szerinti nyilatkozat aláírására.

**Határidő**: azonnal **Felelős:** Balázsi Csilla polgármester

IV. Felkéri a Polgármestert, hogy a nyilatkozatot **küldje meg** az **Egyenlő Bánásmódért**

**Felelős Főigazgatóság** (1055 Budapest, Falk Miksa u. 9-11.) részére.

**Határidő**: 2025. 08.05. **Felelős:** Balázsi Csilla polgármester

**INDOKOLÁS**

Intézkedések a probléma megoldása érdekében:

# I. Volánbusz Zrt. megkeresése

# A 2024/2025. évi autóbusz menetrendet érintő egyeztetés eredményét megismerve 2024. december 3. napján kelt levelemmel kéréssel fordultam a Volánbusz Zrt. felé, melyben útvonal módosítási igényt fogalmaztam meg. Tájékoztatást adtam a bűdi városrészben élők nehézségeiről. A Tiszavasvári Kabay János Általános Iskola észrevételt nem fogalmazott meg ezzel kapcsolatban, az érintett büdi városrészben élő szülők azonban 2022 őszétől az iskolabusz hiánya miatt már több alkalommal fordultak az önkormányzathoz segítségért.

Kértem, hogy megvizsgálni szíveskedjenek, miszerint a Tiszavasváriba a 36-os számú főúton Józsefháza irányából érkező menetrend szerinti járatok útvonalának kibővítésére van-e lehetőség úgy, hogy a büdi városrészből az iskolás gyermekek szállítása is megvalósulhasson a Tiszavasvári, Fazekas Mihály utca és a Tiszavasvári, Déryné utca közötti útvonalon.

A Volánbusz válaszában arról tájékoztatott, hogy kérésemet előzetes egyeztetés céljából a személyszállítási szolgáltatást megrendelő minisztérium által a menetrend-módosítások előkészítésével megbízott közlekedésszervező (Magyar Közlekedéstudományi és Logisztikai Intézet – KTI) részére továbbította. Ezen túl személyes egyeztetést, valamint helyszíni bejárást javasolt a tényleges utazási igények, valamint a közlekedési infrastruktúra állapotának felmérése érdekében.

**II. Igényfelmérés a lakosság, nagyobb foglalkoztatók körében**

A Volánbusz megkeresésével párhuzamosan igényfelmérést végeztem a Tiszavasvári területén működő nagyobb vállalkozások, foglalkoztatók, illetve az oktatási intézmények körében a helyi közösségi közlekedés beindításának lehetőségével kapcsolatban.

*Az alábbi kérdésekre vártam választ:*

*„Az Ön(ök) cége/intézménye köréből hány fő venné igénybe a helyi buszjáratot?*

*Milyen időpontokban, milyen rendszerességgel javasolná a járatok biztosítását? (Menetrend hétköznapokon, hétvégén, indulási időpontok.)*

*Milyen útvonalon vennék igénybe a dolgozók/tanulók a buszt? (Indulás-végállomás, megállóhelyek.)*

*Melyik időpontban és útvonalon hány fő? Kérem, hogy adja meg a 14 éven**aluliak számát is.*

*A busz igénybevételére térítés ellenében, bérlet váltása mellett lenne lehetőség a tervek szerint, kivéve a 14 év alattiak, akik térítésmentesen utazhatnának a 38/2024. (II. 29.) Korm. rendelet alapján. Kérem javaslatát, hogy milyen bérlettípus esetleg jegy bevezetését javasolná? (Heti, félhavi, havi, egyéb.)”*

A felmérést 11 vállalkozás, az oktatási intézmények, szociális intézmény, járóbeteg szakrendelő körében végeztük, és eredményeképpen megállapítható, hogy összesen 509 fő, - melyből 285 fő 14 éven aluli - vonatkozásában jelezték a helyi tömegközlekedés igénybevételének szándékát.

# III. Személyes egyeztetés, helyszíni bejárás a Volánbusz és KTI képviselőivel

# Fentieket követően 2024. december 10. napján került sor személyes egyeztetésre és helyszíni bejárásra, célul tűzve, hogy erre a problémára közösen sikerüljön megoldást találni. A KTI képviselője elmondta, hogy a helyközi járatok bevonása a helyi közlekedésbe akkor valósulhatna meg, ha a városban helyi járatot működtetne az önkormányzat, ez lenne az alapja egy helyi-helyközi integrációs megállapodásnak.

**IV. Helyi személyszállítási közszolgáltatók felkeresése**

Ígéretes tárgyalásokat folytattam olyan helyi vállalkozással, amely jogosult helyi személyszállítási közszolgáltatást végezni, és rendelkezik is ehhez szükséges járművekkel, személyi feltételekkel. A forrás megtalálása jelenleg elsődleges feladatunk, hiszen ekkor jó eséllyel bízhatunk a buszközlekedés beindításában. Előzetes számításaink szerint a helyi busz fenntartása közel 2-2,5 millió forintos havi költséget jelentene, aminek fedezete sajnos a kötelező feladatok ellátásának veszélyeztetése nélkül a jelenlegi költségvetésben nem áll rendelkezésre.

A Képviselő-testület 171/2025. (VI.25.) Kt. számú határozatával úgy döntött, hogy megvizsgálja a helyi közösségi közlekedés kialakításának lehetőségét, és erre vonatkozóan indikatív árajánlatot kér be olyan szolgáltatók megkeresésével, akik személyszállítással, lehetőség szerint helyi közösségi személyszállítással foglalkoznak, az alábbi paraméterek figyelembevételével:

- minimum 2 alacsonypadlós busszal rendelkezik, amely a helyi közösségi közlekedést kiszolgálja és a jogszabályi követelményeknek megfelel.

- min. 6 – max. 10 forduló megtétele 1 nap

- reggel és délután 2 járat indítása

Ennek eredményéről külön előterjesztés készül.

# V. KTI megkeresése

A KTI-vel való együttműködés jegyében ismételt megkereséssel fordultam 2025. február 13-án kelt levelemmel, melyben arról kértem tájékoztatást, hogy milyen feltételekkel, milyen módon lehet összeegyeztetni a helyközi és helyi közlekedés megszervezését. Ezt annak érdekében szerettem volna előzetesen egyeztetni, hogy már a konkrét feltételek ismeretében folytassak tárgyalásokat az esetleges helyi résztvevőkkel.

A KTI válaszában kifejtette, hogy a helyi közlekedési közszolgáltatás

* az önkormányzat vagy az általa irányított szervezet útján,
* külső szolgáltató útján, vagy
* a helyközi közszolgáltatás útján is ellátható.

A KTI tájékoztatott továbbá arról, hogy a feladat összetettségére, illetve a várható költségek nagyságára tekintettel átgondolásra javasolja a helyi közlekedés beindítását.

**VI. Pályázati lehetőségek kiaknázása**

Folyamatosan figyelemmel kísérjük a pályázati lehetőségeket jelen probléma megoldása kapcsán is. Terveink között szerepelt a Zöld Busz programban történő részvétel, melynek keretében elektromos busz beszerzésére nyújtható be igény. Sajnos a jelenlegi kiírásra önkormányzatunk nem nyújthat be pályázatot, de reményeim szerint a közeljövőben ez a lehetőség is nyitottá válik számunkra.

Ennek kapcsán 2025. április 22-én kelt levelemmel megkerestem Lantos Csaba Miniszter Urat, felvázolva törekvéseimet a helyi buszjárat beindítására, ismertetve a Tiszavasváriban kialakult helyzetet. Kértem Miniszter Urat, hogy segítsen Tiszavasvárinak abban, hogy valamilyen formában támogatásba részesüljön, annak érdekében, hogy a helyi járat beindulhasson a városban.

**VII. Tanoda és Biztos Kezdet Gyerekház üzemeltetéséhez beszerzett busz használata**

Az 1957/2020. (XII. 21.) Korm. határozat alapján a Tiszavasvári komplex felzárkózási program megvalósításához a Belügyminisztérium 2021. 11. 15. napján adta ki a Támogatói Okiratot. A teljes támogatás 554.000.000 Ft volt, melyből az iskolabusz vásárlására bruttó 35.000.000 Ft került elkülönítésre, mely tartalmazta az egyéb felmerülő költségeket. A **buszbeszerzés a bűdi tanoda szolgáltatásaihoz, programjaihoz és biztos kezdet gyerekház szolgáltatást igénybe vevők szállítására került jóváhagyásra**. Az „iskolabusz” megnevezés nem a jogszabály szerinti fogalmat takarja. **Az Önkormányzat által benyújtott támogatási kérelem és a Támogatói Okirat kizárólag a megjelölt célokra történő felhasználást határozta meg**. A Támogató engedélyével a szabad kapacitás terhére a busz igénybevételére az Autóbusz üzemeltetési szabályzatban foglaltak szerint bárkinek lehetősége van.

Az önkormányzat megvizsgálta annak a lehetőségét, hogy amennyiben a Belügyminisztérium engedélyezné a busz iskolabuszként, vagy helyi közösség közlekedési járatként történő használatát, az megfelelne-e a szabályoknak. A vizsgálat alapján kiderült, hogy a vásárolt busz turistabusz, ami ilyen fajta felhasználásra nem alkalmas. A busz nem alacsonypadlós, biztonsági övvel nem rendelkezik és az utas ülések sorai között szűk a hely.